b'\n_START_ARTICLE_\nPagalbos maisto srityje konvencija\n_START_PARAGRAPH_\nPagalbos maisto srityje konvencija (angl. Food Assistance Convention)\xc2\xa0\xe2\x80\x93 tarptautin\xc4\x97 sutartis, reguliuojanti pagalb\xc4\x85 maistu. Pasira\xc5\xa1yta 2012\xc2\xa0m. baland\xc5\xbeio 25 d. Londone. Sutartis nukreipta \xc4\xaf \xe2\x80\x9epa\xc5\xbeeid\xc5\xbeiamiausi\xc5\xb3 gyventoj\xc5\xb3 maisto ir mitybos poreiki\xc5\xb3 tenkinim\xc4\x85\xe2\x80\x9c, joje nurodyti mechanizmai, kaip turi b\xc5\xabti dalinamasi informacija ir registruojami \xc4\xafsipareigojimai teikti pagalb\xc4\x85 maistu. Sutartis \xc4\xafsigaliojo 2013\xc2\xa0m. sausio 1 d.\n_START_SECTION_\nRy\xc5\xa1ys su konvencija pirmtake\n_START_PARAGRAPH_\nKonvencija yra perdaryta Pagalbos maistu konvencijos versija. Pastaroji 2012\xc2\xa0m. buvo vienintel\xc4\x97 teisi\xc5\xa1kai galiojanti tarptautin\xc4\x97 sutartis pagalbos maistu srityje. Ta\xc4\x8diau Pagalbos maistu konvencija reguliuoja tik ribot\xc4\x85 skai\xc4\x8di\xc5\xb3 maisto produkt\xc5\xb3 (perskai\xc4\x8diuot\xc5\xb3 \xc4\xaf kvie\xc4\x8di\xc5\xb3 ekvivalento tonas), o Pagalbos maisto srityje konvencija kalba apie bet kok\xc4\xaf \xe2\x80\x9emaisting\xc4\x85 maist\xc4\x85\xe2\x80\x9c (angl. nutritious food) ir palieka \xc5\xa1alims dalyv\xc4\x97ms galimyb\xc4\x99 pasirinkti kaip i\xc5\xa1reik\xc5\xa1ti \xc4\xafsipareigojimus (kvie\xc4\x8di\xc5\xb3 ekvivalentu ar pinigine i\xc5\xa1rai\xc5\xa1ka).\n_START_SECTION_\nDerybos\n_START_PARAGRAPH_\nKonvencijos derinimo derybos vyko tarp dabartini\xc5\xb3 Pagalbos maistu konvencijos dalyvi\xc5\xb3. Buvo kritikuota, kad derybose nedalyvavo \xc5\xa1alys recipient\xc4\x97s.'